open-index/open-wikipedia-markdown huggingface dataset:
ალექსანდრე ნეველის სამლოცველო

მინი|200 პქ|სამლოცველო XIX საუკუნის ბოლოს
**ალექსანდრე ნეველის სამლოცველო** () — სამლოცველო, რომელიც იყო განთავსებული მოსკოვში, მანეჟის მოედნის სიახლოვეს. აშენდა 1882-1883 წლებში არქიტექტორ დიმიტრი ჩიჩაგოვის პროექტით „1877-1878 წლების რუსეთ-ოსმალეთის ომში დაღუპულ მეომართა სამახსოვროდ“.

სამლოცველოს შექმნის ინიციატორები რუსეთ-ოსმალეთის ომში დაღუპულ მეომართა სამახსოვროდ გახდა შრომის წამახალისებელი საზოგადოება. სამლოცველოს პირველი ქვა აიგო 1882 წლის 31 ივლისს. სამლოცველო სზეიმოდ იკურთხა 1883 წლის 28 ნოემბერს პლევნის აღების მეხუთე წლისთავს. .
thumb|220px|left|ალექსანდრე ნეველის სამლოცველო და სასტუმრო „ნაციონალი“.
სამლოცველო იყო განლაგებული მანეჟის მოედანზე (სასტუმრო „ნაციონალის“ მოპირდაპირე მხარეს, ტვერისა და მოჰოვის ქუჩების გადაკვეთაზე). სამლოცველო დაიდგა იმ ადგილზე, სადაც ადრე იდგა მოისეევის მონასტერი, გაუქმებული 1764 წელს, ხოლო სამონასტრო ეკლესია 1789 წელს დაიშალა.

სამლოცველო იყო აშენებული თუჯის პირამიდის სახით, რამაც გამოიწვია ასოციაციები „ეგვიპტურ სტილთან“. კარავისებრი სამლოცველოს თავზე იყო აღმართული ჯვარი, თვით პირამიდა იყო მორთული კომპოზიციებით სამხედრო ჯავშნებისგან. სამლოცველოს სამი შესასვლელი ჰქონდა -  ჩრდილოეთითა და სამხრეთით იდგა წყვილი ბოძები, რომლებზეც ორთავიანი არწივები იდგა. სამლოცველოს შიგნით არსებობდა ალექსანდრე ნეველის სახე. .

შემოსავალი სამლოცველოსგან იგზავნებოდა ალექსანდრესეული თავშესაფრის შესანახად. 

1917 წლის ოქტომბრის რევოლუციის შემდეგ დაიწყო საუბრები სამლოცველოს დანგრევასთან დაკავშირებით. სამლოცველოს დანგრევის მთავარი მომხრე აღმოჩნდა იუსტიციის სახალხო კომისარიატის უფროსი პეტრე კრასიკოვი. მან მისწერა რუსეთის განათლების კომისარიატს შემდეგი წერილი „სამლოცველო მოხატულია მეფეების პატივსაცემი ხატებით“ და „არ წარმოადგენს ისტორიულ ან ხელოვნურ ფასეულობას“. მიუხედავად ამისა, განათლების კომისარიატიც კი მიიჩნევდა, რომ სამლოცველო არის „ხელოვნურ-ისტორიული ხასიათის ძეგლი, რომელიც განსაკუთრებულია 80-იანი წლებისთვის და რომელიც უნდა იყოს შენახული“.

კამათი გრძელდებოდა ორი წლის მანძილზრ, სანამ 1922 წელს მოსკოვის საბჭოს პრეზიდიუმმა არ ბრძანა სამლოცველოს დანგრევა. იგი დაინგრა ოქტომბრის რევოლუციის მეხუთე წლისთავის აღსანიშნავად. ალექსანდრე ნეველის სამლოცველო გახდა მოსკოვში პირველი საეკლესიო შენობა, რომელიც საბჭოთა ხელისუფლებამ დაანგრია..

## ლიტერატურა 
* 

## სქოლიო 
კატეგორია:რუსული სამლოცველოები
მეფე ჯორჯის კუნძული (ტასმანია)

**მეფე ჯორჯის კუნძული** () — მდებარეობს ავსტრალიის ტასმანიის შტატში. ის შედის დახრილი კუნძულების ჯგუფში და მდებარეობს კუნძულ ტასმანიის სამხრეთ-აღმოსავლეთ სანაპიროს ტყიან ნახევარკუნძულთან ახლოს. ერთ დროს კუნძული დასახლებული იყო და მის აღმოსავლეთ ნაწილში ორი შენობის ნანგრევია შემორჩენილი.

ხანდახან ამ კუნძულს შეცდომით აიგივებენ ანტარქტიკაში მდებარე მეფე ჯორჯის კუნძულთან ან ჯორჯის კუნძულთან რომელიც ფოლკლენდის კუნძულების ჯგუფის წევრია.

## ფლორა და ფაუნა 
კუნძულის ბუნებრივი საფარის უმეტესობა განადგურებულია სასოფლო-სამეურნეო სამუშაოების გამო, ამის მიუხედავად იქ მაინცაა შემორჩენილი ალოკაზუარინასა და ევკალიპტის მცირე ტერიტორიები. კუნძულზე ასევე გავრცელებულია კურდღლები.

## იხილეთ აგრეთვე 
* ჯორჯის კუნძული (მრავალმნიშვნელოვანი)
* მეფე ჯორჯის კუნძული (მრავალმნიშვნელოვანი)

## სქოლიო
= წყარო =
* Brothers, Nigel; Pemberton, David; Pryor, Helen; & Halley, Vanessa. (2001). *Tasmania’s Offshore Islands: seabirds and other natural features*. Tasmanian Museum and Art Gallery: Hobart. ISBN 0-7246-4816-X

კატეგორია:ტასმანიის კუნძულები
კატეგორია:ავსტრალიის კუნძულები
სანტიაგო დერკი

**სანტიაგო დერკი** (; დ. 21 ივნისი, 1809, კორდოვა, არგენტინა — გ. 5 ნოემბერი, 1867, არგენტინა) — არგენტინელი პოლიტიკოსი. არგენტინის კონფედერაციის პრეზიდენტი 1860–1861 წლებში. თანამდებობა ეკავა 1860 წლის 5 მარტიდან 1861 წლის 4 ნოემბრამდე.

დერკი სწავლობდა კორდოვას ეროვნულ უნივერსიტეტში. იყო ფილოსოფიის პროფესორი. 1845 წელს ცოლად შეირთო მოდესტა გარსია და კოსიო, რომლისგანაც სამი ვაჟი და სამი ქალიშვილი ეყოლა.

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში
* სანტიაგო დერკი

კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული 21 ივნისი
კატეგორია:დაბადებული 1809
კატეგორია:გარდაცვლილი 5 ნოემბერი
კატეგორია:გარდაცვლილი 1867
სამოქალაქო და პოლიტიკურ უფლებათა პაქტი

მინი|300პქ|მუქი მწვანედ აღნიშნულია პაქტის მონაწილე ქვეყნები, ღია მწვანედ კი — ქვეყნები, რომლებმაც მოაწერეს ხელი მაგრამ რატიფიცირება კანონში ჯერ არ გაუკეთებიათ.
**სამოქალაქო და პოლიტიკურ უფლებათა პაქტი** — მიღებულია გაეროს გენერალური ასამბლეის მიერ 1966 წლის 16 დეკემბერს (ძალაშია 1976 წლიდან). პაქტი იურიდიულად სავალდებულოა სახელმწიფოებისათვის. მასში თავმოყრილია მრავალი სამოქალაქო და პოლიტიკური უფლება და თავისუფლება. პაქტის თანახმად, შექმნილია ადამიანის უფლებათა კომიტეტი, რომელიც ზედამხედველობას უწევს სახელმწიფოებს პაქტით გათვალისწინებულ უფლებათა დაცვაში. პაქტს დართული აქვს ორი ფაკულტატური ოქმი. პირველი ოქმის თანახმად, კომიტეტს ენიჭება უფლება, განიხილოს ინდივიდუალური საჩივრები სახელმწიფოს მიერ ცალკეულ პირთა უფლებების დარღვევის შესახებ. მეორე ოქმი მიზნად ისახავს სიკვდილით დასჯის გაუქმებას. საქართველო ამ პაქტს შეუერთდა 1994 წელს.

## ლიტერატურა
კატეგორია:უფლებათა დაცვის საერთაშორისო დოკუმენტები
Until My Last Breath

**„Until My Last Breath“** — ტარია ტურუნენის მეორე სინგლი, ალბომიდან *What Lies Beneath*. გამოვიდა 2010 წლის 30 აგვისტოს.

## სიმღერების სია 
გერმანიის, შვეიცარიისა და ავსტრიისათვის:

# „Until My Last Breath“ — 3:48
# „Still of the Night“ — 6:33
# „The Crying Moon“ — 3:54

საერთაშორისო გამოცემა:

# „Until My Last Breath“ — 3:48
# „If You Believe" (საფორტეპიაონო ვერსია) — 4:13
# "Falling Awake" - feat. Julian Barrett (iTunes-ის ექსკლუზივი) - 5:03

## რესურსები ინტერნეტში
* 

კატეგორია:ტარია ტურუნენის სიმღერები
კატეგორია:2010 წლის სინგლები
კატეგორია:სიმფონიური მეტალ სიმღერები
პერიტო-მორენოს ეროვნული პარკი

**პერიტო-მორენოს ეროვნული პარკი** () — ეროვნული პარკი არგენტინაში. მდებარეობს დასავლეთ რეგიონში, სანტა-კრუსის პროვინციაში ჩილეს საზღვართან. პარკი მდებარეობს ზღვის დონიდან 900 მ. სიმაღლეზე. გაიხსნა 1937 წელს და მისი ფართობი 115 000 ჰექტარია. პარკში მდებარეობს ტურისტებში საკმაოდ პოპულარული მყინვარი პერიტო-მორენო.
## იხილეთ აგრეთვე
*არგენტინის ეროვნული პარკების სია

## რესურსები ინტერნეტში
* ეროვნული პარკის ოფიციალური საიტი 

კატეგორია:არგენტინის ეროვნული პარკები
კატეგორია:სანტა-კრუსის პროვინციის დაცული ტერიტორიები
კატეგორია:1937 წელს დაარსებული დაცული ტერიტორიები
სან-გილიერმოს ეროვნული პარკი

**სან-გილერმოს ეროვნული პარკი** () — ეროვნული პარკი არგენტინაში, სან-ხუანის პროვინციის იგლესიას დეპარტამენტში. პროვინციის დედაქალაქ სან-ხუანიდან დაშორებულია 455 კმ-ით. ფართობი 1 700 კმ². შეიქმნა 1998 წელს. 

პარკის ტერიტორიაზე გავრცელებულია მცენარეთა საკმაოდ იშვიათი სახეობები.

## იხილეთ აგრეთვე 
*არგენტინის ეროვნული პარკების სია

## რესურსები ინტერნეტში 
*  არგენტინის ეროვნული პარკების ადმინისტრაცია
*  Fiche de la Réserve de biosphère sur le site UNEP-WCMC 

კატეგორია:არგენტინის ეროვნული პარკები
კატეგორია:1998 წელს დაარსებული დაცული ტერიტორიები
კატეგორია:სან-ხუანის პროვინციის დაცული ტერიტორიები
ხუან ესტებან პედერნერა

**ხუან ესტებან პედერნერა** (დ. 25 დეკემბერი, 1796 — გ. 1 ნოემბერი, 1886, არგენტინა) — არგენტინელი პოლიტიკოსი. არგენტინის კონფედერაციის პრეზიდენტი 1861 წელს. თანამდებობა ეკავა 1861 წლის 5 ნოემბრიდან 12 დეკემბრამდე.

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში
კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული 25 დეკემბერი
კატეგორია:დაბადებული 1796
კატეგორია:გარდაცვლილი 1 ნოემბერი
კატეგორია:გარდაცვლილი 1886
Storm World Tour

**Storm World Tour** — ტარია ტურუნენის მიერ მეორე სოლო ალბომის, My Winter Storm მხარდასაჭერად გამართული საკონცერტო ტურნე. იგი დაიწყო 2007 წლის 25 ნოემბერს, ბერლინში და დამთავრდა ლონდონში, 2009 წლის 19 ოქტომბერს.

## პერსონალი 
* ტარია ტურუნენი — ვოკალი და ფორტეპიანო
* მარია ილმონიემი — სინთეზატორი (2007–2009)
* დაგ ვიმბიში — ბას-გიტარა (2007–2009)
* ალექს შოლპი — გიტარა (2007–2009)
* მაიკ ტერანა — დასარტყმელი საკრავები (2007–2009)
* მაქს ლილია — ჩელო (2007–2009)
* ტონი ტურუნენი — ბეკ-ვოკალი (2007–2008)
* კიკო ლოურეირო — გიტარა (2008–2009)
* ოლივერ ჰოლზვართი — ბას-გიტარა (2008–2009)
* მარკუს ჰოჰტი — ჩელო (2007)
* კრისტიან კრეჩმარი — სინთეზატორი (2009)

## სიმღერების სია 
### საკუთარი სიმღერები 
* Ite, Missa Est
* I Walk Alone
* Lost Northern Star
* Seeking for The Reign
* The Reign
* The Escape of the Doll
* My Little Phoenix
* Die Alive
* Boy and the Ghost
* Sing for Me
* Oasis
* Our Great Divide
* Sunset
* Damned and Divine
* Minor Heaven
* Ciarán's Well
* Calling Grace
* The Seer (feat. Doro Pesch)
* Enough
* If You Believe (ალბომიდან What Lies Beneath)
* Wisdom of Wind

### ქოვერები 
* Poison (Alice Cooper)
* Symphony of Destruction (Megadeth)
* The Phantom of the Opera (Andrew Lloyd Webber)
* Angels Fall First (Nightwish)
* Sleeping Sun (Nightwish)
* The Kinslayer (Nightwish)
* She is my Sin (Nightwish)
* Deep Silent Complete (Nightwish)
* Wishmaster (Nightwish)
* Nemo (Nightwish)
* Dead Gardens (Nightwish)
* Passion and the Opera (Nightwish)
* Walking in the Air (Howard Blake)
* Over the Hills and Far Away (Gary Moore)

## კონცერტები 
## რესურსები ინტერნეტში
*ტარიას ოფიციალური საიტი 

კატეგორია:ტარია ტურუნენის ტურები
მონტე-ლეონის ეროვნული პარკი

**მონტე-ლეონის ეროვნული პარკი** () — ეროვნული პარკი არგენტინაში, სანტა-კრუსის პროვინციაში. შეიქმნა 2004 წელს. ფართობი 621 68 კმ². პარკის ტერიტორიაზე წარმოდგენილია არგენტინის პატაგონიისათვის დამახასიათებელი ბიომრავალფეროვნება, ასევე დიდი პალეონტოლოგიური ხეობა. 

## იხილეთ აგრეთვე
*არგენტინის ეროვნული პარკების სია

## რესურსები ინტერნეტში
*  არგენტინის ეროვნული პარკების ადმინისტრაცია 
*  Fiche du parc sur le site UNEP-WCMC 

კატეგორია:არგენტინის ეროვნული პარკები
კატეგორია:2004 წელს დაარსებული დაცული ტერიტორიები
კატეგორია:სანტა-კრუსის პროვინციის დაცული ტერიტორიები
ჯორჯის კუნძული (მრავალმნიშვნელოვანი)

**ჯორჯის კუნძული** შეიძლება აღნიშნავდეს:

* ჯორჯის კუნძული, ფოლკლენდის კუნძულები
* ჯორჯის კუნძული (ტბა ვინიპეგი)
* ჯორჯის კუნძული (ნოვა სკოტია)
* ჯორჯის კუნძული  (ძაღლის კუნძულები), ბრიტანეთის ვირჯინიის კუნძულები
* ჯორჯის კლდე, ტასმანია

## იხილეთ აგრეთვე
მეფე ჯორჯის კუნძული (მრავალმნიშვნელოვანი)
მეფე ჯორჯის კუნძული (მრავალმნიშვნელოვანი)

**მეფე ჯორჯის კუნძული** შეიძლება აღნიშნავდეს:

* მეფე ჯორჯის კუნძული (ანტარქტიკა), სამხრეთ შტლანდის კუნძულები
* მეფე ჯორჯის კუნძული (ტასმანია), ავსტრალია
* მეფე ჯორჯის კუნძულები, საფრანგეთის პოლინეზია

## იხილეთ აგრეთვე
* ჯორჯის კუნძული (მრავალმნიშვნელოვანი)
ცეცხლოვანი მიწის ეროვნული პარკი

**ცეცხლოვანი მიწის ეროვნული პარკი** () — ეროვნული პარკი არგენტინაში, კუნძულ ცეცხლოვანი მიწის არგენტინის კუთვნილ ტერიტორიაზე. შეიქმნა 1960 წელს.

მდებარეობს ქალაქ უშუაიას შემოგარენში, ჩილეს საზღვრის გასწვრივ. მოიცავს 630 კმ²-ს. პარკში მრავალი ჩანჩქერი, ტყე, მთა და მყინვარია. შექმნილია ადგილობრივი გარემოს დაცვის მიზნით. აქ ბინადრობს მრავალი სახეობის ცხოველი.

## იხილეთ აგრეთვე
*არგენტინის ეროვნული პარკების სია

## რესურსები ინტერნეტში
*ოფიციალური საიტი 
*PNTF: Map - Info 
*PNTF: Pictures - Info

კატეგორია:არგენტინის ეროვნული პარკები
კატეგორია:1960 წელს დაარსებული დაცული ტერიტორიები
კატეგორია:ცეცხლოვანი მიწის პროვინციის დაცული ტერიტორიები
Kidz (სიმღერა)

**Kidz** — ჯგუფ Take That-ის მეორე სინგლი 2010 წლის სტუდიური ალბომიდან  Progress. იგი ჩაიწერა 2010 წლის ზაფხულში, როდესაც ჯგუფში დაბრუნდა ყოფილი წევრი რობი უილიამსი. ვოკალს ასრულებენ რობი უილიამსი და მარკ ოუენი.

ჯგუფის შოუს The X Factor ბრიტანული სერიის ფინალში გამოსვლისას ცნობილი გახდა, რომ Kidz გამოვიდოდა ალბომის შემდეგი სინგლის სახით. თუმცა, სიმღერა ამ შოუზე არ შესრულებულა, ვინაიდან ჯგუფის დამხმარე მოცეკვავე კოლექტივს შეექმნა კოსტუმების პრობლემა.

პირველად რადიოეთერში Kidz გაიჟღერებს 2011 წლის 17 იანვარს. სინგლის პრომოკამპანიის ფარგლებში სიმღერა შესრულებული იქნება  Brit Awards-ის 2011 წლის დაჯილდოებაზე.

## შეფასება
ჟურნალმა *Q Magazine* სიმღერას თავის მიმოხილვებში უწოდებს სტუდიური ალბომის პიკს. მისი აზრით, Kidz არის შესანიშნავი მომავალი დისკო-ტიტანი.
Entertainment.ie ეთანხმება ამ მოსაზრებას და თვლის, რომ ეს არის განსაკუთრებული სიმღერა, სადაც ჟღერს რითმული დასარტყმელი საკრავები, უხეში სინთეზატორი და რეზონატორის ელფერის ფორტეპიანო

## სიმღერები
* **ციფრული ვერსია**
# Kidz - 4:44
# Rocket Ship - 4:58
# Kidz (Revenge Of The Kidz რემიქსი) - 6:12

* **ბრიტანული სინგლი, კომპაქტ დისკი**
# Kidz – 4:44
# Rocket Ship – 4:58

* **პრომო დისკი**
# Kidz (რადიოს ვერსია) – 3:48
# Kidz (ინსტრუმენტული) – 4:45

* **iTunes სპეციალური ვერსია**
# Kidz (საკონცერტო ჩანაწერი, O2, ლონდონი) – 4:25

## სქოლიო 
კატეგორია:2010 წლის სიმღერები
კატეგორია:Take That-ის სიმღერები
კატეგორია:2011 წლის სინგლები
ჯორჯის კუნძული

მინი|ჯორჯის კუნძული
**ჯორჯის კუნძული** (, ) — ფოლკლენდის კუნძულების, სპიდველის კუნძულების ჯგუფში სიდიდით მეორე, რომლის ფართობიცაა 24 კმ². ის მდებარეობს სპიდველის კუნძულებიდან და აღმოსავლეთ ფოლკლენდიდან სამხრეთით და გამოყოფილია ლაფონიასგან არწივის სრუტით. კუნძული ძირითადად ბრტყელია, ყველაზე დიდ სიმაღლეს ზღვის დონიდან წარმოადგენს 18 მეტრი, ასევე არის რამდენიმე ტბორი და ეროზიული ნაშალი კუნძულის ცენტრში.

ჯორჯის და ბარენის კუნძულები ერთად გამოიყენებიან მეცხვარეობისათვის, კუნძულზე ასევე განვითარებულია ტურიზმიც.

## იხილეთ აგრეთვე 
* ჯორჯის კუნძული (მრავალმნიშვნელოვანი)
* მეფე ჯორჯის კუნძული (მრავალმნიშვნელოვანი)

## ლიტერატურა 
* Stonehouse, B (ed.) *Encyclopedia of Antarctica and the Southern Oceans* (2002, ISBN 0 471 9866 58)

## სქოლიო 
კატეგორია:ფოლკლენდის კუნძულები
კატეგორია:ფოლკლენდის კუნძულების კუნძულები
კატეგორია:კუნძულები ანბანის მიხედვით
მეფე ჯორჯის კუნძულები

**მეფე ჯორჯის კუნძულები** () — ტუამოტუს კუნძულების ჯგუფის ჩრდილოეთ ნაწილში, საფრანგეთის პოლინეზიაში.

## გეოგრაფია 
მეფე ჯორჯის კუნძულები შედგება ოთხი მარჯნის რიფისაგან და ერთი კუნძულისაგან:

ტიკეის კუნძული ჯგუფში ყველაზე აღმოსავლეთით მდებარეობს, ხოლო აჰე (მარჯნის რიფი) ყველაზე დასავლეთით. მათ შორის მანძილი წარმოადგენს 200 კილომეტრს. პილიზერის კუნძულების მარჯნის რიფებისგან განსხვავებით, რომლებიც განლაგებულია ჩრდილო-დასავლეთიდან სამხრეთ-აღმოსავლეთით, მეფე ჯორჯის კუნძულები განლაგებულია სიმეტრიულად სამხრეთ-დასავლეთსა და ჩრდილო-აღმოსავლეთს შორის.

## ისტორია 
კუნძულების ჯგუფი 1616 წელს აღმოაჩინა იაკობ ლემერმა და ვილემ სხაუტენმა, მაგრამ კუნძულებზე გადასვლა მათ ვერ მოახერხეს. კუნძულების ამ ჯგუფს სახელი "მეფე ჯორჯის კუნძულები" ინგლისელმა მკვლევარმა ჯონ ბაირონმა დაარქვა ინგლისის მეფის ჯორჯ III-ის პატივსაცემად, რომელმაც მანიჰის, ტაკაროას და ტაკაპოტოს 1765 წელს მიაღწია. 1880 წელს ტუამოტუზე პრეტენზია გამოაცხადა საფრანგეთმა და 1946 წელს პოლინეზიის მკვიდრმა მოსახლეობამ მიიღო საფრანგეთის მოქალაქეობა.

## ადმინისტრაციული დაყოფა 
ადმინისტრაციულად მეფე ჯორჯის კუნძულები იყოფა ორ კომუნად:

* მანიჰის კომუნა, რომელშიც შედის მანიჰის და აჰეს მარჯნის რიფები.
* ტაკაროას კომუნა, რომელშიც შედის ტაკაროას და ტაკაპოტოს მარჯნის რიფები და ტიკეის კუნძული.

## იხილეთ აგრეთვე
* ჯორჯის კუნძული (მრავალმნიშვნელოვანი)
* მეფე ჯორჯის კუნძული (მრავალმნიშვნელოვანი)

## წყაროები
* გეოგრაფიული სახელები (ინგლისურად)
* სახელების წარმომავლობა (გერმანულად)

## სქოლიო
კატეგორია:ტუამოტუს კუნძულები
კატეგორია:წყნარი ოკეანის კუნძულები
კატეგორია:საფრანგეთის პოლინეზიის კუნძულები
კებრადა-დელ-კონდორიტოს ეროვნული პარკი

**კებრადა-დელ-კონდორიტოს ეროვნული პარკი** () — ეროვნული პარკი არგენტინაში, კორდოვის პროვინციაში. ფართობი 370 კმ². შეიქმნა 1996 წელს, საფრთხის ქვეშ მყოფი კონდორის დაცვის მიზნით. 

## იხილეთ აგრეთვე
*არგენტინის ეროვნული პარკების სია

## რესურსები ინტერნეტში
*  არგენტინის ეროვნული პარკების ადმინისტრაცია 
*  Fiche du parc sur le site UNEP-WCMC  

კატეგორია:არგენტინის ეროვნული პარკები
კატეგორია:1996 წელს დაარსებული დაცული ტერიტორიები
კატეგორია:კორდობის პროვინციის დაცული ტერიტორიები
კატეგორია:პამპის მთები
კონრად I

**კონრად I მაზოვიელი (მაზოვეცკი)** ( დ. 1187 კრაკოვი, პოლონეთი — გ. 31 აგვისტო 1247) — პიასტების დინასტიის წარმომადგენელი, ფეოდალური დაქუცმაცების პერიოდის პოლონეთის ერთ-ერთი მთავარი.

კაზიმირ II-ის და ჩეხეთის მთავრის ქალიშვილის ელენა ზნოემელის მეოთხე და უმცროსი ვაჟი  (ძველ ისტორიოგრაფიაში მას მიიჩნევდნენ რუსეთის მთავრის ქალიშვილად — ელენა  ვსევოლოდის ასული  ან როსტისლავ გალიციელის ქალიშვილი, იან დლუგოშის შეცდომის გამო, რომელმაც მოიგონა მისი წარმომავლობა, მხოლოდ მისი არა პოლონური სახელის გამო  ), ლეშეკ I თეთრის უმცროსი ძმა.

thumb|300px|left|Diadem płocki, კონრად I მაზოვიელის გვირგვინი

კუიავიის მთავარი 1202—1247 წლებში, სერაძის მთავარი, კრაკოვის მთავარი 1229—1232, 1241—1243 წლებში. დააარსა დამოუკიდებელი მაზოვიის სამთავრო, რომელიც შედიოდა პოლონეთის სამეფოში. მართავდა მას 1207—1247 წლებში.

1227 წელს თავისი ძმის ლეშეკ I თეთრის გარდაცვალების შემდეგ კონრადი სამართლიანად თვლიდა მალოპოლსკის ტახტზე თავის პრეტენზიებს ყველაზე საფუძვლიანად და ბრძოლა ტახტისათვის შეიარაღებული გზით დაიწყო. 1229 წელს დაამარცხა კრაკოვის მთავარი ანრი I წვერა (Henryk I Brodaty) და აიყვანა ის ტყვედ. კონრადის გამარჯვებით ისარგებლა ვლადისლავ III წვრილფეხამ და დაჯდა კრაკოვში მთავრად. კონრადმა დახმარებისათვის მიმართა დანილ რომანის ძე გალიციელს და მასთან მოკავშირეობის ხელშეკრულებას მოაწერა ხელი. გააერთიანა თავისი და დანილო გალიციელის ძალები და დაიძრა ქალაქ კალიშისაკენ რომელიც ვლადისლავ მწვრილფეხას ეკუთვნოდა, კალიში ალყის შემდეგ დანებდა მას.

მჭიდროდ თანამშრომლობდა გერმანელების (ტევტონთა) ჯვაროსნების ორდენთან, 1226 წ. მას გადასცეს პოლონეთის ჰელმინის მიწები. 1237 წლის 3 მარტს დობჟინსკის რაინდებს გადასცა ვოლინის ქალაქი დოროგიჩინი (დროხიჩინი) მნიშვნელოვანი მიწებით დასავლეთ ბუგსა და მდინარე ნუროის შორის. 1238 წლის მარტში გალიჩ-ვოლინის მთავარი დანილო გალიციელი დიდი ჯარით მოადგა ქალაქ დროხიჩინს, აიღო ქალაქი, დაატყვევა ქალაქის დობჟინის ორდენის მაგისტრი, და დაიბრუნა დროგიჩინის მიწები ბუგზე (დღეს — პოდლასის სავოევოდო პოლონეთის რესპუბლიკის შემადგენლობაში).

1241 წლის 10 ივლისი, გამოიყენა რა დიდი მთავრის ანრი II ღვთისმოსავის სიკვდილით ბათო-ყაენის შემოსევის დროს, სექტემბერში დაიკავა კრაკოვი, და გახდა კრაკოვის მთავარი (1241–1243). მაგრამ 1243 წლის 25 მაისის სუხოდოლთან ბრძოლის შემდეგ, სადაც მან თავის შვილებთან ერთად მარცხი განიცადა მცირე პოლონეთის (მალოპოლსკის) მთავრისაგან ბოლესლავ VI მორცხვისაგან, იძულებული იყო დაეტოვებინა კრაკოვი და დაბრუნებულიყო მაზოვიაში. მაგრამ იმავე წელს მაზოვიის მთავარმა გაანადგურა კრაკოვის მიწები და კელცე, დაიყოლია რომანოვიჩები აეღოთ ლუბლინი. 1244 წ. კონრად I თავს დაესხა სეცეხოვსკისა და ლუბლინის მიწებს. განსაკუთრებით შედეგიანი იყო მისი 1246 წლის კომპანიები, როდესაც კონრადმა მოახერხა დაემარცხებინა ბოლესლავის ძალები ზარიშოვის ბრძოლაში და დაიწყო ლელოვის და ტინიეჩის ციხესიმაგრეების მშენებლობა, რომლებიც საკმაოდ ეფექტურად გარს ერტყა კრაკოვს. მაგრამ მაშინაც არ ეყო გამბედაობა და საბოლოოდ დარჩა სერაძში. კონრად I მაზოვიელი, გარდაიცვალა 1247 წლის 31 აგვისტოს და დაასაფლავეს პლოცკის საკათედრო ტაძარში.

## სქოლიო
კატეგორია:პიასტები
კატეგორია:პოლონეთის მეფეები
კატეგორია:დაბადებული 1187
კატეგორია:გარდაცვლილი 1247
არგენტინის დემოგრაფია

[მინი|250პქ|არგენტინის [მოსახლეობის პირამიდა]]
2001 წლის აღწერის მონაცემებით, **არგენტინის მოსახლეობა** შეადგენდა 36,260,130 ადამიანს. მოსახლეობის ზრდის მაჩვენებელი 0.917% იყო, შობადობის მაჩვენებელი შეადგენდა 16.32 ადამიანს ყოველ 1.000 ადამიანზე, მოკვდავობის მაჩვენებელი 7.54 ყოველ ათასზე. უკვე 2008 წლის მონაცემებით, ქვეყნის მოსახლეობა 40,301,927 ადამიანს შეადგენს.
მიგრაციის სალდო დადებითია და შეადგენს  0.39 იმიგრანტს ყოველ ათას მოსახლეზე. არგენტინა ერთადერთი სახელმწიფოა მთელს ლათინურ ამერიკაში, რომალსაც მიგრაციის დადებითი სალოდ აქვს. მოსახლეობის ასაკობრივი სტრუქტურა შემდეგნაირია: 
*15 წელზე ქვემოთ - 24.6%, ამ მაჩვენებლით არგენტინა ოდნავ ჩამორჩება მსოფლიოს საშუალო მაჩვენებელს (28%)
*65 წელზე ზემოთ - 10.8%, საკმაოდ მაღალი მაჩვენებელი.

ხანდაზმული ადამიანების პროცენტული მაჩვენებელი მსოფლიოს საშუალო მაჩვენებელთან შედარებით არგენტინაში მაღალია და ლათინურ ამერიკაში მხოლოდ ურუგვაის ჩამორჩება.

მოსახლეობის ზრდა არგენტინაში ყველაზე დაბალია ლათინური ამერიკის მასშტაბით, მაგრამ ასევე დაბალია მოკვდავობის მაჩვენებელი. სიცოცხლის ხანგრძლივობის საშუალო მაჩვენებელი 76 წელია.

არგენტინელთა უმრავლესობა თანამედროვე არგენტინის ტერიტორიაზე ევროპიდან კოლონიალიზმის ეპოქასა და XIX-XX საუკუნეებში დასახლდა. მოსახლეობის  86% ევროპული წარმომავლობისაა. 8%-ს შეადგენენ მეტისები, ბოლო აღწერისას,  600,000 არგენტინელი თავს ინდიელთა შთამომავლად მიიჩნევდა (1.6 %). (*იხილეთ Demographics of Argentina#Genetic Studies სექცია).*

ყველაზე მსხვილ ეთნიკურ ჯგუფებს იტალიელები და ესპანელები შეადგენენ. მოსახლეობის 60%-ზე მეტი სწორედ იტალიური წარმოშობისაა.

## იხილეთ აგრეთვე
*არგენტინელები

## რესურსები ინტერნეტში
* Population cartogram of Argentina 

## სქოლიო
*
კაციაანთ ეკლესია

**კაციაანთ ეკლესია** — ეკლესია კასპის მუნიციპალიტეტის სოფელ გუდალეთის აღმოსავლეთით 1,5 კილომეტრზე. თარიღდება გვიანდელი ფეოდალური ხანით. ეკლესია ძლიერ დაზიანებულია: გადახურვა, კონქის მნიშვნელოვანი ნაწილი და სამხრეთ-დასავლეთ კუთხე ჩამონგრეულია. აღმოსავლეთ ფასადს მთელ სიგრძეზე ბზარი გასდევს. 

ეკლესია დარბაზულია (9,2 X 5,5 მ). ნაგებია ქვიშაქვის დიდი ზომის ლოდებით. შესასვლელი ორი აქვს - ჩრდილო-დასავლეთიდან და სამხრეთიდან. ერთი სარკმელი ნახევარწრიულ, არასწორი მოყვანილობის აფსიდშია, ორი (საკმაოდ მაღალი) - სამხრეთ კედელში, ერთი - ჩრდილოეთისაში. კამარა ეყრდნობა მარტივპროფილიან იმპოსტებზე დადგმულ სატრიუმფო საბჯენ და დასავლეთის კედელთან მდებარე თაღებს. სამხრეთით და ჩრდილოეთით ეკლესიაზე, მთელ სიგრძეზე, მიშენებულია ეგვტერები. ჩრდილოეთ მინაშენს ორი შესასვლელი ჰქონდა - ერთი ჩრდილოეთიდან, ეკლესიის შესასვლელის პირდაპირ, მეორე - დასავლეთიდან (ამოშენებულია). აღმოსავლეთ ფასადზე, მაღლა, მწვანე ტუფის ფილაზე გამოსახულია წრე, ხოლო დასავლეთ ფასადზე, ასევე მაღლა, მწვანე ტუფის ქვაზე - ჯვარი.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ტაძრები
ვარჯაანის მთავარანგელოზის ეკლესია

**ვარჯაანის მთავარანგელოზის ეკლესია** – ეკლესია კასპის მუნიციპალიტეტის ტერიტორიაზე, ნასოფლარ ვარჯაანში, სოფელ გუდალეთის სამხრეთით 4 კილომეტრზე. თარიღდება განვითარებული ფეოდალური ხანით. 

ეკლესია დარბაზულია (8 X 4 მ), ნაგებია საშუალო და დიდი ზომის ნატეხი ქვით, გამოყენებულია ქვიშაქვაც. შესასვლელი სამხრეთიდანაა. ნალისებრი აფსიდის ღერძზე მოზრდილი სარკმელია, რომლის ქვეშ კედელზე სატრაპეზო ქვაა მიდგმული. ეკლესიაში ყოფილა მოჩუქურთმებული ხის კანკელი (ინახება კასპის მხარეთმცოდნეობის მუზეუმში). სამხრეთ და ჩრდილოეთ კედლებზე წყვილი სამსაფეხურიანი პილასტრია, რომელზეც გადადის კამარის საბჯენი თაღი. სამხრეთ კედელში ორი სარკმელია. ეკლესია შელესილი და მოხატული ყოფილა. აღმოსავლეთ ფასადზე სარკმლის ზემოთ ჩასმულია ცისფერი ტუფის ფილა. ლავგარდანი შირიმისაა. ეკლესიის სახურავი ორფერდაა. ეკლესიას სამხრეთით ჰქონია მინაშენი, რომელსაც შესასვლელი სამხრეთით აქვს. ეკლესიას შემოვლებული ჰქონია ქვის ოთხკუთხა გალავანი (შემორჩენილია ფრაგმენტები).

## ლიტერატურა
## რესურსები ინტერნეტში
* ვარჯაანის მთავარანგელოზის ეკლესია 

კატეგორია:კასპის მუნიციპალიტეტის ტაძრები
ვარჯაანი

**ვარჯაანი** – ნასოფლარი კასპის მუნიციპალიტეტში, სოფელ გუდალეთიდან სამხრეთით 4 კილომეტრზე. ნასოფლარზე დადასტურებულია 4 ქრონოლოგიური ფენა: თიხის ჭურჭლის ნამტვრევები ანტიკურ და ადრეფეოდალურ ხანას განეკუთვნება. განვითარებული ფეოდალური ხანისაა მთავარანგელოზის ეკლესია და სამაროვანი. გვიანდელი ფეოდალური ხანისაა უინვენტარო ქვაყუთი, რომელშიც ადამიანის ჩონჩხი ესვენა.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 
* *მაკალათია ს.*, კავთურას ხეობა, თბ., 1960

კატეგორია:კასპის მუნიციპალიტეტის ნასოფლარები
ოსკარი საუკეთესო მსახიობი ქალისთვის

**ამერიკული კინოაკადემიის ჯილდო საუკეთესო მსახიობი ქალისთვის** არის ერთ-ერთი ჯილდო ოსკარის კინოფესტივალზე, რომელიც იმართება ყოველწლიურად ამერიკის შეერთებულ შტატებში. ჯილდოს ამერიკის კინემატოგრაფიულ ხელოვნებათა და მეცნიერებათა აკადემია გადასცემს კინემატოგრაფიაში მომუშავე მსახიობ ქალბატონებს. ოსკარის 49-ე დაჯილდოებამდე ეს კატეგორია დასათაურებულია იყო, როგორც *ოსკარი ქალის მიერ დამსახურებულ შესრულებაში*. თუმცა შემდეგ დაიმკვიდრა ახლანდელი სახელწოდება. კატეგორიაში ნომინანტებს არჩევენ აკედემიის წევრი მსახიობები, საბოლოო ხმის მიცემისას კი აკადემიის ყველა წევრი. ამ ნომინაციაში ჯილდო გადაეცემათ მხოლოდ მთავარი როლის შემსრულებელ მსახიობებს. მსახიობებს კი, რომლებიც ფილმში მეორეხარისხოვან როლს ასრულებენ ოსკარი გადაეცემათ ნომინაციაში ოსკარი საუკეთესო მსახიობი ქალისთვის მეორეხარისხოვან როლში.

ყველაზე მეტი, ოთხი ოსკარი მიღებული აქვს კათრინ ჰეპბერნს, ყველაზე მეტი, 17 ნომინაცია კი მერილ სტრიპს. 1969 წელს იმის გამო, რომ ხმის მიცემისას მათი რაოდენობა გაიყო, ოსკარი გადაეცა ერთდროულად ბარბრა სტრეიზანდს და კათრინ ჰეპბერნს.

## ლაურეატები
### 1920-იანები
### 1930-იანები
### 1940-იანები
### 1950-იანები
### 1960-იანები
### 1970-იანები
### 1980-იანები
### 1990-იანები
### 2000-იანები
### 2010-იანები
კატეგორია:ოსკარი
კატეგორია:ჯილდოები ანბანის მიხედვით
გუდალეთის წმინდა გიორგის ეკლესია

**გუდალეთის წმინდა გიორგის ეკლესია** – ეკლესია კასპის მუნიციპალიტეტის სოფელ გუდალეთის დასავლეთით, თაგვიანთ უბანში. თარიღდება განვითარებული ფეოდალური ხანით.

ეკლესია დარბაზულია  (8,2 X 4,5 მ), ნაგებია ნატეხი ქვით. დაზიანებულია: გადახურვა და კედლის ზედა ნაწილი ჩამონგრეულია. არქიტრავული შესასვლელი სამხრეთ კედლის დასავლეთ ნაწილშია. შვერილი აფსიდის ღერძზე თაღოვანი სარკმელია. მის გვერდებზე თითო ოთხკუთხა ნიშია. თითო თაღოვანი სარკმელი სამხრეთ და დასავლეთ მხარესაა. ყველა სარკმელი გარეთკენ ვიწროვდება. აფსიდის სარკმელში შემორჩენილია შელესილობა, რომელზეც მოხატულობის კვალი ჩანს.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
გუდალეთის წმინდა მარიამის ეკლესია

**გუდალეთის წმინდა მარიამის ეკლესია** – ეკლესია კასპის მუნიციპალიტეტის სოფელ გუდალეთის ხოკერაანთ უბანში. თარიღდება გვიანდელი ფეოდალური ხანით. 

ეკლესია დარბაზულია, მცირე ზომისა. ნაგებია რიყის ქვით, შემორჩენილია ნანგრევები. შესასვლელი სამხრეთ კედელშია. აფსიდში, სარკმლის ორივე მხარეს ნიშებია.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ტაძრები
კატეგორია:წმინდა მარიამის სახელობის ეკლესიები
გუდალეთის წმინდა ესტატეს ეკლესია

**გუდალეთის წმინდა ესტატეს ეკლესია** – ეკლესია კასპის მუნიციპალიტეტის სოფელ გუდალეთის აღმოსავლეთით, ტყის პირას. თარიღდება X საუკუნით. 

ეკლესია დარბაზულია (9 X 5,5 მ), ნაგებია რიყის ქვითა და ნატეხი ქვის კვადრებით. დაზიანებულია: ჭერი ჩაქცეულია, აღმოსავლეთ ფასადი შუა ადგილზე გარღვეულია. შესასვლელი ჩრდილოეთიდანაა. კარი სქელი მუხის მერქნისაა. ეკლესიას ადრე შესასვლელი სამხრეთიდან ჰქონია. აღმოსავლეთის სარკმელი ამოშენებულია. ეკლესია გადახურული ყოფილა ღარიანი კრამიტით. ეკლესიას სამხრეთით და ჩრდილოეთით ორი მინაშენი ჰქონია. სამხრეთ მინაშენი მხოლოდ ერთი კედელია შემორჩენილი, ჩრდილოეთისა ნახევრად დანგრეულია. ეკლესიის ირგვლივ, გალავნის მხოლოდ საძირკველია გადარჩენილი.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ტაძრები
კატეგორია:X საუკუნის ეკლესიები
გუდალეთის წმინდა მარინეს ეკლესია

**გუდალეთის წმინდა მარინეს ეკლესია** – ეკლესია კასპის მუნიციპალიტეტის სოფელ გუდალეთის განაპირას, ხოკერაანთ უბანში. თარიღდება ფეოდალური ხანით. 

ეკლესია დარბაზულია ( 11,5 X 6,4 მ), ნაგებია უხეშად გათლილი საშუალო და მოზრდილი ქვებით. ეკლესია ძლიერ დაზიანებულია: ჩაქცეულია კამარა და კონქი, ჩამონგრეულია კედლების ზედა ნაწილი, აღმოსავლეთ ფასადი გაბზარულია: ეკლესია ქვა-ღორღითაა ამოვსებული. ეკლესიაში შესასვლელი სამხრეთ კედლის დასავლეთ ნაწილშია. იგი ორივე მხრიდან სწორკუთხაა და გადახურულია არქიტრავით. ნახევარწრიული აფსიდის ღერძზე სწორკუთხა სარკმელია, მის ორივე მხარეს ღრმა სწორკუთხა ნიშები. აფსიდი დარბაზისაგან გამოყოფილია მცირე მხრებით; მისი იატაკი ერთი საფეხურით ამაღლებულია.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ტაძრები
უჯრედის კედელი

მინი|უჯრედის კედლის მდებარეობა ეუკარიოტულ უჯრედში

**უჯრედის კედელი** — მცენარეების, აგრეთვე ბაქტერიების, ლურჯ-მწვანე წყალმცენარეებისა და სოკოების უჯრედების ზედაპირზე მოთავსებული მკვრივი გარსი. 

უჯრედის კედელი განსაკუთრებით მნიშვნელოვან როლს ასრულებს: ის წარმოადგენს გარეგან ჩონჩხედს, დამცავ გარსს, უზრუნველყოფს მცენარეული უჯრედების ტურგორს;  კედლის გავლით უჯრედში შედის წყალი, მარილები, ბევრი ორგანული ნივთიერების მოლეკულები.

ცხოველთა ზედაპირული უჯრედების გარეთა შრე მცენარეთა უჯრედის კედლისაგან განსხვავებით, ძალზე თხელი და ელასტიურია. ის არ ჩანს სინათლის მიკროსკოპში და სხვადასხვა პოლისაქარიდისა და ცილისგან შედგება. ცხოველთა უჯრედების ზედაპირულ შრეს გლიკოლიქსს უწოდებენ.

გლიკოლიქსი, უპირველეს ყოვლისა, გარემოსთან და ყველა მის გარემომცველ ნივთიერებასთან ცხოველთა უშუალო კავშირის ფუნქციას ასრულებს. ცხოველთა უჯრედის კედელი, რომელსაც უმნიშვნელო სისქე (1 მკმ-ზე ნაკლები) აქვს, არ ასრულებს საყრდენ როლს, როგორც ეს მცენარის უჯრედის კედლისათვის არის დამახასიათებელი. გლიკოლიქსის, ისევე როგორც მცენარეთა უჯრედის კედლის, წარმოქმნა თვით უჯრედების ცხოველქმედების შედეგად ხდება.

## რესურსები ინტერნეტში 
* Cell wall ultrastructure
* The Cell Wall 

კატეგორია:ციტოლოგია
კატეგორია:ანატომია
გუდალეთის ტაძარი

**გუდალეთის ტაძარი** – XIII-XVIII საუკუნეების სამონასტრო კომპლექსი კასპის მუნიციპალიტეტის სოფელ გუდალეთში. მდებარეობს მდინარე გუდალურას მაღალი ხევის პირას. კომპლექსში შედის: ღვთისმშობლის ტაძარი და კოშკებიანი ციხე-გალავანი. 

## ტაძარი
ღვთისმშობლის ტაძარი ჯვარ-გუმბათოვანი ნაგებობაა. აგებულია XIII-XIV საუკუნეების მიჯნაზე, ნაშენია თლილი ქვით, გამოყენებულია რიყის ქვა და აგურიც. ეკლესია ძლიერ დაზიანებულია: გუმბათი და კამარები ჩაქცეულია, სამხრეთ და ჩრდილოეთ კედლები 1-2 მეტრის სიმაღლეზეა შემორჩენილი; დანგრეულია მეორე სართული (სადიაკვნისა და სამკვეთლოს თავზე), არ შემორჩენილა გუმბათქვეშა ბოძები და თაღები; ეკლესიის დასავლეთ კარიბჭის სამხრეთ კედელი მთლიანად დანგრეულია. შედარებით უკეთესად არის შემონახული აღმოსავლეთ და დასავლეთ ფასადები.

ტაძარს სამი შესასვლელი აქვს - დასავლეთიდან, სამხრეთიდან და ჩრდილოეთიდან. სამივე შესასვლელი თაღოვანია. აღმოსავლეთით ღრმა ბემიანი აფსიდი ნახევარწრიულია. მის ორივე მხარეს თითო აფსიდიანი სათავსი, სამკვეთლო და სადიაკვნეა. მათ თავზე არსებული სათავსები ინტერიერს სწორკუთხა გასასვლელით უკავშირდებოდა. აქედან საკურთხევლის კონქის თავზე გამართულ სამალავშიც შეიძლებოდა მოხვედრა. აფსიდის სარკმლის ქვეშ სწორკუთხა, ხოლო მის ორივე მხარეს თითო ნახევარწრიული ნიშია. თითო სარკმელი ყოფილა აღმოსავლეთ და დასავლეთ კედლებში. მცირე ზომის თითო მრგვალი სარკმელი აქვს სამკვეთლოს, სადიაკვანესა და მათ თავზე მოთავსებულ სათავსებს. გუმბათი ეყრდნობოდა აფსიდის კედლებსა და დასავლეთით ორ თავისუფლად მდგომ ბოძს. აღმოსავლეთ ფასადის კუთხეებთან პატარა, მრგვალი, საგანგებოდ მოჩარჩოებული სარკმლების ორი რიგია, ამ ფასადს მარტივპროფილიანი, სადა ლავგარდანი აქვს. დასავლეთ ფასადზე, განიერი თაღოვანი შესასვლელის ზემოთ სარკმელი ჩუქურთმიან საპირეშია ჩასმული. ეკლესიის სამივე შესასვლელი თაღოვანი ლილვებით, ბურთულებითა და ფესტონებით ყოფილა მორთული.

## გალავანი
ღვთისმშობლის ტაძარს შემოვლებული აქვს ხუთკუთხა გალავანი (28 X 30 მ), რომელიც აგებულია XVIII საუკუნის მეორე ნახევარში, ნაშენია რიყის ქვით. მოსწორებულ ადგილზე ნაგები ციხე-გალავნის ყოველ კუთხეში თითო ცილინდრული (ზემოთკენ შევიწროებული) კოშკი დგას. გალავანი ძლიერ დაზიანებულია: დანგრეულია კედლების ზედა მონაკვეთები (განსაკუთრებით აღმოსავლეთ მხარეს), ჩამონგრეულია კოშკების ზედა ნაწილები, სართულშუა გადახურვები, თახჩები, სათოფურები და სარკმლები ბევრგან გაგანიერებული ან ჩამოშლილია.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ტაძრები
კატეგორია:XIII საუკუნის ეკლესიები
წეროაანთ წმინდა გიორგის ეკლესია

**წეროაანთ წმინდა გიორგის ეკლესია** – ეკლესია კასპის მუნიციპალიტეტის სოფელ დოესის სამხრეთ-დასავლეთით 2,5 კილომეტრზე, მთის ფერდობზე. თარიღდება გვიანდელი ფეოდალური ხანით. საყდრის აღმოსავლეთით უცხოვრიათ წერუაშვილებს (აქედან მომდინარეობს საყდრის სახელწოდება), ხოლო დასავლეთით ყოფილა დასახლება აგარა, საიდანაც ბატონს ხალხი ახლანდელ დაბა აგარაში (ქარელის მუნიციპალიტეტი) გაუსახლებია.

ეკლესია ძლიერ დაზიანებულია: გაურკვეველია გეგმა, შემორჩენილია საძირკვლის კვალი და აღმოსავლეთ კედლის ნაწილი (სიგრძე 4,1 მ). ეკლესია ნაგებია სხვადასხვა ზომის ნატეხი ქვით. გადმოცემით საყდარს შესასვლელი სამხრეთიდან ჰქონია, გადახურული ყოფილა კრამიტით. საყდრის ჩრდილოეთით აღმოჩნდა თიხის მილები.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:კასპის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
გარგარი (ნასოფლარი)

**გარგარი**  – ნასოფლარი კასპის მუნიციპალიტეტში მდებარეობს სოფელ ერთაწმინდიდან 1,5 კმ-ზე, საავტომობილო გზის მარცხენა მხარეს. ნასოფლარი ფეოდალური ხანისაა. აქ დასტურდება ნასახლარი ბუდეები, არის წმინდა გიორგის სახელობის ეკლესიაც. ჩრდილო-დასავლეთით 250 მეტრზე აღმოსავლეთიდან დასავლეთისაკენ  დამხრობილი გორაა (25X15 მ). მას სამხრეთით ტერასა გასდევს. მისგან დასავლეთით, მინდორზე ქვაყუთის ფილები ყრია. 

## ლიტერატურა 
* 

კატეგორია:კასპის მუნიციპალიტეტის ნასოფლარები
კატეგორია:კასპის მუნიციპალიტეტი
დოესის მინდორი

**დოესის მინდორი** — ისტორიული ადგილი კასპის მუნიციპალიტეტის სოფელ დოესთან, მცხეთა-ძეგვ-ხიდისთავ-გორის საავტომობილო გზაზე, კასპიდან 25 კმ-ზე. 
## გეოგრაფია
ვრცელდება ყარაღაჯიდან ხიდისთავ–ქვახვრელ–ხოვლემდე. წარმოადგენს სოფელ დოესის მოსახლეობის მთავარი სამეურნეო ბაზას. უწინ მინდვრის მხოლოდ ქვედა ნაწილი ირწყვებოდა თეძმისა და მტკვრის (გორის) არხებით. თეძმის არხი „მამაპაპური“ იყო, სოფ. ახალქალაქიდან მოდიოდა და დურსუ ერქვა. მას სათავე ედო სოფ. თეძმისხევზე (ქონდარიანი). გორის არხი გაიყვანეს 1917–1918 წლებში.
## ბრძოლა დოესის მინდორზე
1638 წელს დოესის მინდორზე მოხდა ბრძოლა როსტომსა და თეიმურაზ I-ს მომხრეებს შორის. ეს იყო ერთ-ერთი ეპიზოდი იმ პერიოდში ქართლის სამეფო ტახტისათვის მიმდინარე მწვავე კონფლიქტისა.

თეიმურაზის მომხრე ფეოდალებმა არაერთხელ მოუწყეს შეთქმულება გამაჰმადიანებულ ტახტის მფლობელს. მათი გამოხდომები მარცხით მთავრდებოდა. 1638 წელს თეიმურაზ I-სი მომხრეებმა — ნოდარ ციციშვილმა, იოთამ ამილახვარმა, ზაალ არაგვის ერისთავმა და ქართლის კათალიკოსმა ევდემოზ დიასამიძემ მორიგი შეთქმულება მოაწყვეს. თეიმურაზ I-ს სთხოვეს ქართლში გადმოსვლა და ტახტის დაჭერა. შეიკრიბა ლაშქარიც, რომელიც ნოდარ ციციშვილის სარდლობით დოესის მინდორზე დაბანაკდა. თავის მხრივ, როსტომიც დოესისაკენ გამოემართა. ციციშვილმა გადამწყვეტ ბრძოლას თავი აარიდა. როსტომს მხოლოდ იმერელი თავადები — ძმები ჩხეიძეები შეებრძოლნენ, რომლებიც დამარცხდნენ და ტყვედ ჩაუვარდნენ როსტომს.

## ლიტერატურა
* ვახუშტი, აღწერა სამეფოსა საქართველოსა, ქართლის ცხოვრება, ტ. IV, თბ. 1973 წ.
* საქართველოს ისტორიის ნარკვევები, ტ. IV, თბ. 1973 წ.

კატეგორია:საქართველოს ბრძოლები
კატეგორია:საქართველოს მინდვრები
კატეგორია:კასპის მუნიციპალიტეტი
ეზატის ნათლისმცემლის ეკლესია

**ეზატის ნათლისმცემლის ეკლესია** — ეკლესია კასპის მუნიციპალიტეტის სოფელ ეზატის ჩივაანთ უბანში, ამაღლებულ ადგილზე. თარიღდება გვიანდელი ფეოდალური ხანით. 

ეკლესია დარბაზულია (12,2 X 4,85 მ), ნაგებია ნატეხი და რიყის ქვით. გაირჩევა ორი სამშენებლო ფენა. XIX საუკუნის დასაწყისში ნაგებობა შეუკეთებიათ - შემოუვლიათ ოთხი რიგისაგან შედგენილი ლავგარდანი და დასავლეთიდან მოზრდილი სათავსი მიუშენებიათ. ეკლესიის სამხრეთ კედელში არსებული შესასვლელი ამოუქოლავთ და მინაშენის სამხრეთ კედელში ნახევარწრიული თაღით დასრულებული მაღალი და ფართო კარი გაუჭრიათ. ეკლესიის ღრმა ნახევარწრიული აფსიდის ღერძზე გაჭრილი სარკმელი ამოშენებულია. ორივე ნაგებობა ერთიანი ნახევარწრიული კამარითაა გადახურული. მინაშენს ჩრდილოეთით ორი სარკმელი აქვს, დასავლეთით და სამხრეთით - თითო. ინტერიერში შემორჩენილია შელესილობის ფრაგმენტები. მინაშენის დასავლეთ ფასადზე, ცენტრში აგურის წყობაში გამოყვანილია დიდი ჯვარი. ამავე ფასადის ფრონტონის კუთხეზე დგას აგურის ოთხბოძიანი სამრეკლო. ეკლესია გადახურულია კრამიტით.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ტაძრები
გარგარის წმინდა გიორგის ეკლესია

**გარგარის წმინდა გიორგის ეკლესია** – ეკლესია კასპის მუნიციპალიტეტის ნასოფლარ გარგარის სასაფლაოზე, სოფელ ერთაწმინდიდან 1,5 კმ-ზე. თარიღდება გვიანდელი ფეოდალური ხანით. 

ეკლესია დარბაზულია  (4,1 X 6,25 მ), ნაგებია ნატეხი ქვით. ნაგებობა დაზიანებულია: ჩამონგრეულია კედლების ზედა ნაწილი და ცილინდრული კამაროვანი გადახურვა. არქიტრავული შესასვლელი სამხრეთითაა. ნახევარწრიულ აფსიდში თაღოვანი სარკმელია. ერთი სწორკუთხა სარკმელი დარბაზის სამხრეთ კედლის ზედა ნაწილშია. ინტერიერში შემორჩენილია შელესილობის ფრაგმენტები. მოგვიანებით ეკლესიისათვის სამხრეთიდან მიუშენებიათ სათავსი, რომლის მხოლოდ კონტურია შემორჩენილი.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
გოზოს ციხე

**გოზოს ციხე** – ციხესიმაგრე ერედვის მუნიციპალიტეტში, სოფელ გოზოს მახლობლად. განლაგებულია მთის ქედზე. ციხის მხოლოდ ჩრდილოეთი და დასავლეთის კედლების მცირე ნაწილებია შემორჩენილია. ჩრდილოეთის კედლის სიმაღლე რამდენადმე აღემატება დასავლეთისას სამშენებლო მასალად გამოყენებულია სხვადასხვა ზომის ნატეხი ქვა. გეგმის დადგენა შეუძლებელია. 

## ლიტერატურა
* შიდა ქართლი I, პატარა და დიდი ლიახვის ხეობების არქიტექტურული მემკვიდრეობა, თბ., 2002.

კატეგორია:ერედვის მუნიციპალიტეტის ციხესიმაგრეები
ჭოტისუბნის წმინდა მარინეს ეკლესია

**ჭოტისუბნის წმინდა მარინეს ეკლესია** — ეკლესია კასპის მუნიციპალიტეტის სოფელ გუდალეთის სამხრეთით 6 კილომეტრში, ბორცვზე. თარიღდება X საუკუნით. 

ეკლესია დარბაზულია, ნაგებია დიდი ზომის ქვის ბრტყელი ფილებით. ძლიერ დაზიანებულია: მთლიანადაა ჩანგრეულია სახურავი და კედლების მნიშვნელოვანი ნაწილი; მხოლოდ აღმოსავლეთ კედელს აქვს შემორჩენილი პერანგის ნაწილი და ერთი პატარა სარკმელი. ეკლესია ამოვსებულია მიწითა და ნანგრევებით. შესასვლელი სამხრეთ კედლის დასავლეთ ნაწილშია. კარის არქიტრავზე ხუთსტრიქონიანი წარწერაა, რომელიც ძნელად იკითხება. მასში მოხსენიებულია ეკლესიის მშენებელი ვინმე გაბრიელ გალატოზი. წარწერის ორივე მხარეს გამოსახულია ჯვრები, რომელთა მხრები და თავი წყვილბოლოიანია და სტილიზებული ფრთების გამოსახულებითაა დასრულებული. მეორე, შედარებით მცირე ზომის დაზიანებულწარწერიანი ქვა დარბაზის ჩრდილოეთ კედელშია ჩატანებული.

## ლიტერატურა 
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ტაძრები
კატეგორია:X საუკუნის ეკლესიები
ცუცუბნის წმინდა თევდორეს ეკლესია

**ცუცუბნის წმინდა თევდორეს ეკლესია** – ეკლესია კასპის მუნიციპალიტეტის სოფელ სოფელ ერთაწმინდიდან 1,5-2 კმ-ზე. ცხირეთისკენ მიმავალ გზაზე, ე. წ. ცუცუბანში. ადგილობრივების გადმოცემით ამ ადგილს ადრე ხუცუბანს უწოდებდნენ. თარიღდება განვითარებული ფეოდალური ხანით. ნაგებობა დაზიანებულია: ჩამონგრეულია კედლების ზემოთა ნაწილები, დაკარგულია ლავგარდნის ყველა ქვა. კედლები ერთი მეტრის სიმაღლეზე მიწითაა დაფარული.

ეკლესია დარბაზულია (8,2 X 4,5 მ), ნაგებია სხვადასხვა ზომისა და ფერის ქვებით. ერთადერთი შესასვლელი სამხრეთ კედლის დასავლეთ ნაწილშია. იგი დიდი ზომის (2,15 X 0,95 მ) რუხი ფერის არქიტრავითაა გადახურული. ნახევარწრიულ აფსიდის ღერძზე ერთი სარკმელია. ინტერიერში შემორჩენილია შელესილობის ფრაგმენტები. საკურთხეველში ჩანს მოხატულობის კვალი.
ფასადების კედლები ნაწყობია რუხი ფერის ფილაქვით. ჰორიზონტალური რიგები ყველგან დაცულია. კუთხეები საგანგებოდ არის გამოყვანილი მომწვანო ფირუზისფერი კვადრებით. ასეთივე ფერის ქვები გამოყენებულია აღმოსავლეთ ფასადის ფრონტონზე.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ტაძრები
გლოსოფილია

**გლოსოფილია** — ენების სიყვარული, იქნება ეს მშობლიური თუ უცხო. ტერმინი გამოხატავს პიროვნებას ვისაც უყვარს ენები და ენათა სტრუქტურა. გლოსოფილები ხშირად ღრმად სწავლობენ ლიტერატურულ ტერმინოლოგიას, გრამატიკას, პუნქტუაციასა და ენის აგებულებას. გლოსოფილები სწავლობენ უცხო ენებს და სწავლობენ რაც შეუძლიათ უფრო მეტ ენას. გლოსოფილისთვის ბევრი უცხო ენის არცოდნა უჩვეულო არაა.

## სქოლიო 
## იხილეთ აგრეთვე
* გრამატიკა
* ენა
* ლიტერატურა
* ფილიების სია

კატეგორია:ენები
კატეგორია:ფილოლოგია
დღის ნარჩენები (ფილმი)

**დღის ნარჩენები** () — 1993 წლის ჯეიმზ აივორის ფილმი, რომელიც არის იშიგურო კაძუოს ამავე სახელწოდების რომანის ადაპტაცია. ფილმში თამაშობენ ენტონი ჰოპკინზი, ემა ტომპსონი, ჯეიმზ ფოკსი და სხვა. ფილმი ნომინირებული იყო ოსკარის რვა ნომინაციაზე.

## რესურსები ინტერნეტში
*

## სქოლიო
კატეგორია:1993 წლის ფილმები
კატეგორია:ბრიტანული ფილმები
კატეგორია:ამერიკული ფილმები
კატეგორია:ინგლისურენოვანი ფილმები
ბეჭდის საძმო (მრავალმნიშვნელოვანი)

**ბეჭდის საძმო** არის ჯ. რ. რ. ტოლკინის ეპიკური ფენტეზის ჟანრის რომანის ბეჭდების მბრძანებელი პირველი ტომი.

**ბეჭდის საძმო** ასევე შეიძლება ნიშნავდეს:

* ბეჭდის საძმო, ცხრა მოგზაურისგან შემდგარი რაზმი, რომლის ამოცანას ბეჭდის განადგურება წარმოადგენდა. შედიოდნენ: ფროდო ბეგინსი, სემუაიზ გემჯი, მერიადოკ ბრენდიბაკი, პერეგრინ ტუკი, განდალფი, არაგორნი, ლეგოლასი, ბორომირი და გიმლი.
* *ბეჭდების მბრძანებელი: ბეჭდის საძმო* — რეჟისორ პიტერ ჯექსონის 2001 წლის ფილმი.
* *ბეჭდების მბრძანებელი: ბეჭდის საძმო* (თამაში) — 2002 წლის თამაში, რომელიც ეფუძნება რომანს.
არგენტინული კულტურა

[მინი|250პქ|[სანტა-ფე (არგენტინა)|სანტა-ფეს მუნიციპალური თეატრი]]
**არგენტინის კულტურა** განსხვავებულია ქვეყნის სხვადასხვა გეოგრაფიულ რეგიონში და შერწყმულია ეთნიკური ჯგუფების კულტურასთან. თანამედროვე არგენტინის კულტურამ უდიდესი გავლენა განიცადა ევროპული იმიგრაციისას, სულ მცირეა ადგილობრივ ინდიელეთა და აფრიკელთა კულტურების გავლენა, ისიც მუსიკასა და ხელოვნებაში. ბუენოს-აირესი და სხვა ქალაქები ევროპული არქიტექტურის ნათელი მაგალითებია, მაგრამ რაც შეეხება უფრო ძველ დასახლებებს ამ ქალაქების შიგნით, აქ თანამედროვე სტილი, არგენტინის ესპანური მმართველობის წარსულიდან გამომდინარე, შერწყმულია კოლონიურ არქიტექტურასთან. მსხვილ ურბანულ ცენტრებში მარვლადაა მუზეუმები, კინოთეატრები, გალერეები.

## კინო და თეატრი
არგენტინული კინოს ისტორია სათავეს იღებს 1896 წლიდან და მოიცავს 2,500 სრულმეტრაჟიან ფილმს, მოპოვებული აქვს არაერთი საერთაშორისო აღიარება.

არგენტინული თეატრი სათავეს იღებს 1783 წელს და დაკავშირებულია ვიცე-მეფე ხუან ხოსე დე ვერტის ი სალსედოსთან. უკვე 1804 ბუენოს-აირესში გაიხსნა თეატრი, რომელიც დღესაც მოქმედებს.

## მუსიკა
მინი|250პქ|ტანგო
არგენტინული კულტურის ყველაზე ცნობილი ელემენტია ტანგო. თანამედროვე არგენტინაში, ტანგოს მუსიკას მკაცრი წესები გააჩნია.

ხალხური მუსიკა და ცეკვა ძირითადად ქვეყნის პროვინციებშია პოპულარული და უმეტეს შემთხვევაში ადგილობრივისა და ევროპული სტილის ნაზავს წარმოადგენს.

1970-იანი წლებიდან ქვეყანაში პოპულარული ხდება როკ-მუსიკა.

## სამზარეულო
მინი|left|250პქ|ასადო
არგენტინული სამზარეულო ესაა ტიპური ევროპული სამზარეულო, განიცდის მძლავრ იტალიურ, ესპანურ და ფრანგულ გავლენას, ფაქტობრივად შეიძლება ითქვას, რომ ესაა ხმელთაშუაძღვიური სამზარეულოს ვარიაცია. ყველაზე ცნობილი არგენტინული კერძია ასადო, რომელიც ძროხის ხორცისა და შიგნეულობისგან მზადდება.

## რესურსები ინტერნეტში
*არგენტინის კულტურა 
*"National System of Cultural Consumption" - Official website. 

კატეგორია:არგენტინული კულტურა
ზინ ელ-აბიდინ ბენ ალი

**ზინ ელ-აბიდინ ბენ ალი** (დ. 3 სექტემბერი 1936, ჰამამ-სუსი, ტუნისი — გ.  19 სექტემბერი,   2019 ჯიდა, საუდის არაბეთი ) – ტუნისელი პოლიტიკოსი. ტუნისის მეორე პრეზიდენტი 1987-2011 წწ. 

23-წლიანი მმართველობის შემდეგ თანამდებობიდან გადადგა 2011 წლის 14 იანვარს ქვეყანაში მიმდინარე საპროტესტო აქციების შემდეგ.

## რესურსები ინტერნეტში 
* Official Website 
* Tunisia: President Ben Ali stresses need to intensify cooperation to combat terrorism
* Tunisia Economy  
* Call by Ben Ali to establish 'World Solidarity Fund'  
* 'Predators' page

## სქოლიო 
კატეგორია:დაბადებული 3 სექტემბერი
კატეგორია:დაბადებული 1936
კატეგორია:გარდაცვლილი 19 სექტემბერი
კატეგორია:გარდაცვლილი 2019
კატეგორია:ტუნისის პრეზიდენტები
კატეგორია:ტუნისის პრემიერ-მინისტრები
კატეგორია:დამხობილი პრეზიდენტები
კატეგორია:ლიდერები რომლებმაც ძალაუფლება ხელში აიღეს პუტჩით
დონალდ რეიფილდი

**დონალდ რეიფილდი** (; დ. 12 თებერვალი,  1942) — თანამედროვე ბრიტანელი რუსულისა და ქართულის ლიტარატურათმცოდნე, დედოფალ მერის უნივერსიტეტის პროფესორი. იგი არის წიგნების ავტორი რუსული და ქართული ლიტერატურის შესახებ. მისი გამორჩეული ნაშრომია წიგნი იოსებ სტალინსა და მის საიდუმლო პოლიციაზე. რეიფილდი ასევე რუსი მწერლებისა და ინტელიგენციის შესახებ წიგნების სერიების რედაქტორია.

2025 წლის აპრილში დონალდ რეიფილდმა უარი განაცხადა საქართველოს მწერალთა სახლისგან ჯილდოს მიღებაზე. ლონდონში გამართულ ღონისძიებაზე მან განაცხადა, რომ ის ვერ მიიღებს ვერანაირ საჩუქარს, რაც „ქართულ ოცნებასთან“ ასოცირდება.

## ბიბლიოგრაფია 
### მონოგრაფიები 
* *ლხასეს სიზმარი: ნიკოლაი პრჟევალსკის ცხოვრება* (1976)
* *ალუბლის ბაღი: კატასტროფა და კომედია* (1994) ISBN 0805744517
* *ანტონ ჩეხოვი: ცხოვრება*. (1997) ლონდონი: HarperCollins, ISBN 0002555034; ნიუ-იორკი: Henry Holt, 1998. — ISBN 1-85399-426-X;
: *რუსული თარგმანი*: ოლგა მაკაროვას თარგმანი.. მოსკოვი: Независимая газета, 2005. ISBN 5-86712-163-1; მოსკოვი: Б.С.Г.-Пресс, 2008. ISBN 978-5-93381-272-2.
* *ჩეხოვის გაგება: ჩეხოვის პროზისა და დრამის კრიტიკული სწავლა* / Bristol Classical Press. ლონდონი: University of Wisconsin Press, 1999. 
* *გარნეტის წიგნის რუსული ვერსია* (2000)
* *საქართველოს ლიტერატურა: ისტორია* / მერე გადამოწმებული გამოცემა. ლონდონი: Curzon Press, 2000. ISBN 0-7007-1163-5.
* *სტალინი და მისი ქვეშევრდომები*. ლონდონი: Penguin, 2004. ISBN 0-670-910880; ნიუ-იორკი: Random House, 2004. ISBN 0-375-50632-2;
: *ესპანური თარგმანი*: ამადო დიეგეზ როდრიგეზისა და მიგელ მარტინეზ ლაგეს თარგმანი. მადრიდი: Taurus, 2004. ISBN 84-306-0512-6;
: *გერმანული თარგმანი*: ჰანს ფრეუნდლისა და ნორბერტ იურაშიტზის თარგმანი. მიუნჰენი: Karl Blessing, 2004. ISBN 3-89667-181-2;
: *იტალიური თარგმანი*: სტეფანია დე ფრანკოს თარგმანი. მილანი: Garzanti, 2005. ISBN 88-11-69386-1;
: *ჩეხური თარგმანი*: პაველ დობროვსკის თარგმანი: პრაღა: BETA, 2006;
: *რუსული თარგმანი*: ავტორის თარგმანი, გაფართოებული და შევსებული. მოსკოვი: Новое литературное обозрение, 2008. ISBN 978-5-86793-651-8;
: *პოლონური თარგმანი*: ა. კეძიერსკის თარგმანი. ვარშავა: Amber, 2009. ISBN 978-83-241333-8.
* *ჩეხოვის ბიძია ვანია და ხის დემონი* (2007)

### ლექსიკონები 
* *ყოვლისმომცველი ქართულ-ინგლისური ლექსიკონი*: 2 ტომი. / დონალდ რეიფილდი (მთავარი რედაქტორი), რუსუდან ამირეჯიბი, შუქია აფრიდონისძე, ლოურენს ბროერსი, არიანე ჭანტურია, ლევან ჩხაიძე, თინა მარგალიტაძე. ლონდონი: Garnett Press, 2006. ISBN 978-0-9535978-3-4.

## სქოლიო 
## რესურსები ინტერნეტში 
* ოფიციალური საიტი დედოფალ მერის უნივერსიტეტის საიტზე.

კატეგორია:დაბადებული 1942
კატეგორია:ბრიტანელი მწერლები
კატეგორია:ბრიტანელი ქართველოლოგები
კატეგორია:საბას პრემიის ლაურეატები
კატეგორია:ცოცხალი ადამიანები
სინეფილია

**სინეფილია** — კინოს, ფილმის თეორიისა და ფილმების კრიტიკისადმი სიყვარული. ტერმინი არის კინოსა () და ფილიას, ძველ ბერძნულში სიყვარულის ერთ-ერთი გამომხატველი სიტყვა, სიტყვათშეთანხმება. პიროვნებას, რომელიც ვნებიან სიყვარულს განიცდის ფილმებისადმი, **სინეფილი** ეწოდება.

## სქოლიო
კატეგორია:კინო
ამანდა საიფრიდი

**ამანდა მიშელ საიფრიდი** (; დ. 3 დეკემბერი,1985) — ამერიკელი მსახიობი, მომღერალი და მოდელი. საიფრიდის კარიერა სამოდელო ბიზნესით დაიწყო, როდესაც გოგონა ჯერ კიდევ 11 წლის იყო. მისი სამსახიობო დებიუტი შედგა სერიალში „გზამკვლევი ვარსკვლავი“. 2000 წელს შეასრულა ლუსი მონტგომერის როლი ფილმში „დედამიწა რაზეც დგას“.

## ბიოგრაფია
### ადრეული წლები 
ამანდა 1985 წლის 3 დეკემბერს დაიბადა ალენტაუნში, პენსილვანიის შტატში, მისი დედა ანა არის ოკუპაციური თერაპევტი, ხოლო მამა ჯეკი – ფარმაცევტი. მისი და ჯენიფერი კი ფილადელფიურ მუსიკალურ ჯგუფში უკრავს ორღანზე. ამანდამ 2003 წელს სკოლა დაამთავრა და ფორდემის უნივერსიტეტში ჩააბარა.

### კარიერა 
ამანდამ სამსახიობო კარიერა დაიწყო 1995 წელს 9 წლის ასაკში, ხოლო სამოდელოს 11 წლის ასაკში, მისი სამსახიობო დებიუტი  სერიალ „გზამკვლევ ვარსკვლავში“ შედგა. 2000 წელს ლუსი მონტგომერის როლი ითამაშა ფილმში „დედამიწა რაზეც დგას“. ჯერ კიდევ მოზარდი ფრანსინ პასკალის სამი წიგნის გარეკანზე მოხვდა.

2004 წელს საიფრიდის კარიერაში ნამდვილი წინსვლა დაიწყო, როდესაც კარენ სმითის როლი ითამაშა - ერთ-ერთი „ბაუნტი“ გოგონასი პოპულარულ ფილმში «საძაგელი გოგონები». მას პარტნიორობა გაუწიეს რეიჩელ მაკადამსმა და ლინდსი ლოჰანმა, რომელთათვის ეს ფილმი ასევე წარმატებული აღმოჩნდა.

2005 წელს საიფრიდს მთავარი როლი ერგო კინოფილმ „ცხრა ცხოვრების“ ერთ-ერთ ნაწილში. გამოჩნდა მეორეხარისხოვან როლებში სერიალებში „ექიმი ჰაუსი“, „სამართლიანობა“, „კანონი და წესრიგი“.

ერთ-ერთი ყველაზე წარმატებული ფილმი იყო „მამა მია!“, მიუზიკლი, რომელიც ლეგენდარული ABBA-ს სიმღერების მიხედვით შეიქმნა და მასში ამანდას პარტნიორობა თვით მერილ სტრიპმა და პირს ბროსნანმა გაუწიეს.

## ფილმოგრაფია 
### მსახიობი
### ტელევიზია
## რესურსები ინტერნეტში 
* 

კატეგორია:ამერიკელი მსახიობები
კატეგორია:ამერიკელი მოდელები
კატეგორია:ამერიკელი მომღერლები
კატეგორია:დაბადებული 1985
კატეგორია:დაბადებული 3 დეკემბერი
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
კრისტოფერ ლი

**სერ კრისტოფერ ფრენკ კარანდინი ლი** (; დ. 27 მაისი, 1922 — გ. 7 ივნისი, 2015) — ბრიტანეთის იმპერიის ორდენისა და წმ. იოანეს საპატიო ორდენის მფლობელი
**The Frozen Tears of Angels* (2010)
**The Cold Embrace of Fear - A Dark Romantic Symphony* (2010)
**Battle Hymns MMXI* (2010)
**Charlemagne: The Omens of Death* (2011) 

## რესურსები ინტერნეტში 
*ოფიციალური საიტი   
*
*ინტერვიუ ჟურნალთან Bizarre Magazine 
*ინტერვიუ ფილმის ’ბეჭდების მბრძანებელი’ შესახებ
*პროფილი საიტზე Guardian
*ინტერვიუ საიტთან Starwars.com
*2007 წლის ინტერვიუ
*კრისტოფერ ლის ფანების გერმანული საიტი 

## სქოლიო 
კატეგორია:ინგლისელი მსახიობები
კატეგორია:დაბადებული 27 მაისი
კატეგორია:დაბადებული 1922
კატეგორია:გარდაცვლილი  7 ივნისი
კატეგორია:გარდაცვლილი 2015
კატეგორია:მსახიობები ანბანის მიხედვით